Appel span kroon op Top-20 | Maroela Media
Appel kraai steeds koning op die Maroela Media Afrikaanse Top-20 met vier van sy jongste snitte wat op dié treffersparade pryk.
"Boerenooi" betree vandeesweek die Top-20 in die 20ste plek en "Dina" bly vir die derde week in die no. 1-posisie. Die ander twee is "Hier sal jy boer" in die tweede posisie en "Hardwerkende man" in die sesde posisie.
Riaan Benadé se liedjie "Vat 'n bietjie" klim met een plek van verlede week se no. 5-posisie na vandeesweek se vierde plek.
Die musiekvideo van die liedjie, wat verlede week uitgereik is, het amper 85 000 kykbeurte op YouTube gehad.
In vandeesweek se Maroela Media Afrikaanse Top-20 is daar vyf snitte wat styg, agt wat daal, ses wat onveranderd bly en een nuwe liedjie wat sy toetrede tot die treffersparade maak.